EkBass/fiwiki-20250220-pages-articles huggingface dataset:
Tord Rörikinpoika Bonde

Tord Rörikinpoika Bonde (s. Vadstena Itägöötanmaa - k. 21. maaliskuuta 1417) oli valtaneuvos. Hän oli Raaseporin linnan päällikkö Bo Joninpoika Gripin aikana vuodesta 1378 lähtien aina 1380-luvun loppuun ja oli kuningatar Margareetan merkittävimpiä luottohenkilöitä Suomessa. Hän siirtyi vuonna 1400 Turun linnanpäälliköksi ja 1403 Viipurin linnanpäälliköksi.Otavan Iso tietosanakirja, Otava 1967, osa 1 p. 1354 Syntyperänsä ansiosta hän kuului valtakunnan korkeimpaan rälssiin. Hänen vanhempansa olivat ritari ja valtaneuvos Rörik Tordsson Bonde ja Märta Gislesdotter Sparre af Aspnäs, joka oli ritarin ja valtaneuvoksen tytär. Hän meni naimisiin ennen 9. lokakuuta 1376 Ramborg Cecilia Nilsdotter Vasan kanssa, joka oli linnanvouti Nils Kettilsson Vasa till Björnö ja ritarintytär Christina Jonsdotter Stiärnä till Rickebyn tytär. Heillä oli neljä lasta: pojat Knut, Karl ja Peder sekä tytär Margareeta. Knut Tordsson Bondesta tuli ritari 1408. Hänen pojastaan Karl Knuttson Bondesta tuli kuningas Kaarle VIII. ==Lähteet== ==Aiheesta muualla== *Svenskt biografiskt lexikon Luokka:Suomen linnanvoudit ja linnanpäälliköt Luokka:Ruotsalaiset henkilöt Luokka:Valtaneuvokset Luokka:Viipurin keskiaika Luokka:Syntymävuosi tuntematon Luokka:Vuonna 1417 kuolleet
Jalkapallon Mestaruussarjan kausi 1947–1948

Jalkapallon Mestaruussarjan kausi 1947–48 oli vuonna 1930 perustetun Mestaruussarjan 16. kausi. Kaudella 1947–48 Mestaruussarja pelattiin kahdeksan joukkueen kaksinkertaisena sarjana. Mestaruussarjan voitti VIFK, joka varmisti neljännen Mestaruussarjan mestaruutensa viimeisessä ottelussa 20. kesäkuuta 1948, kun se voitti HIFK:n Erik Beijarin ja HIFK:n omalla maalilla 2–0.Helsingin Sanomat 21.6.1946 Vuoden 1948 jalkapallon Suomen mestaruus jaettiin kauden 1948 Mestaruussarjan perusteella. Viimeiseksi jääneet KuPS ja Jäntevä putosivat Suomensarjaan. Mestaruussarjan maalikuninkuuden kaudella 1947–48 voitti HIFK:n Börje Herrman 12 maalilla. Kauden suurin yleisömäärä nähtiin 30. toukokuuta 1948 Olympiastadionilla pelatussa ottelussa HJK−VIFK, kun ottelua saapui seuraamaan 4 030 katsojaa.Helsingin Sanomat 31.5.1948 == Joukkueet == Mestaruussarjaan osallistui kahdeksan joukkuetta, joista kuusi kaudelta 1946–47 ja kaksi nousijaa kauden 1946–47 Suomensarjasta. Suomensarjan kaksi parasta, Jäntevä ja KuPS, nousivat suoraan. Nousijajoukkueet korvasivat edellisellä kaudella viimeiseksi jääneet Sudet ja KIF:n. Joukkue Kaupunki Helsingfors IFK (HIFK) Helsinki Helsingin Jalkapalloklubi (HJK) Helsinki Helsingin Palloseura (HPS) Helsinki Urheilukerho Jäntevä (Jäntevä) Kotka Kuopion Palloseura (KuPS) Kuopio Turun Palloseura (TPS) Turku Vaasan Palloseura (VPS) Vaasa Vasa IFK (VIFK) Vaasa == Sarjataulukko == Lähde: Jalkapallokirja 1948 (P) = Putoaja == Tulokset == == Maalintekijät == Pelaaja Joukkue 1 Börje Herrman HIFK 12 2 Stig-Göran Myntti VIFK 11 Jorma Saarinen VPS 4 Sulo Salo HJK 10 Sven Veijola VIFK 6 Anatol Hasso HPS 9 Keijo Keso HJK Aulis Rytkönen KuPS 9 Onni Kaitokari KuPS 8 10 Armas Laitinen HJK 7 Åke Pettersson Jäntevä Lähde: Jalkapallokirja 1948 == Lähteet == Luokka:Jalkapallosarjojen kausi 1947–1948/1948 Luokka:Jalkapallon Mestaruussarjan kaudet
Jane Jacobs

Jane Jacobs () oli yhdysvaltalaissyntyinen kanadalainen kirjailija, aktivisti, arkkitehtuurikriitikko ja kaupunkiteoreetikko. ==Kaupunkisuunnittelu== Hänen tunnetuin teoksensa on vuonna 1961 ilmestynyt The Death and Life of Great American Cities, jossa kritisoidaan Yhdysvaltain 1950-luvun kaupunkiuudistuspolitiikkaa. Teoksessa käsitellään yksityiskohtaisesti katutilan ja julkisen tilan toimintaa sekä argumentoidaan sen puolesta, että elävyys edellyttää diversiteettiä. Hän arvostelee myös Le Corbusierin Ville Radieuse- ja Ebenezer Howardin Garden City -malleja. Jacobs määrittelee neljä elementtiä, jotka tekevät kaupungista elävän: # Eri toimintojen sekoittaminen, jotta katutilassa olisi toimintaa kaikkina aikoina päivästä. # Lyhyet korttelivälit, jotka mahdollistavat suuren jalankulkijoiden läpäisyvirran. # Rakennuskannassa eri-ikäisiä ja -kuntoisia rakennuksia. Tämä mahdollistaa erilaisiin taloudellisiin resursseihin pohjautuvien toimintojen diversiteetin. # Tiiviys, joka mahdollistaa riittävän volyymin eri toimintojen elävyyden ylläpitämiseksi. ==Teokset== * The Death and Life of Great American Cities (1961) New York: Random House. ISBN 0-679-60047-7 * The Economy of Cities (1969) ISBN 0-394-70584-X * The Question of Separatism: Quebec and the Struggle over Sovereignty (1980 Random House and 2011 Baraka Books) ISBN 978-1-926824-06-2 * Cities and the Wealth of Nations (1984) ISBN 0-394-72911-0 * Systems of Survival: A Dialogue on the Moral Foundations of Commerce and Politics (1992) ISBN 0-679-74816-4 * The Nature of Economies (2000) New York: Random House, The Modern Library. ISBN 0-679-60340-9 * Dark Age Ahead (2004) ISBN 1-4000-6232-2 == Muiden teoksia Jacobsista == === Dokumenttielokuvia === * Matt Tyrnauer: Citizen Jane: Battle for the City. USA, 2016. 1 h 32 min. == Lähteet == Luokka:Kaupunkiteoreetikot Luokka:Yhdysvaltalaiset kirjailijat Luokka:Kanadalaiset kirjailijat Luokka:Vuonna 1916 syntyneet Luokka:Vuonna 2006 kuolleet
Tord Bonde

Tord Bonde tarkoittaa seuraavia henkilöitä *Tord Rörikinpoika Bonde (k. 1417), valtaneuvos, Viipurin linnan päällikkö *Tord Karlsson (Bonde), k. 1456, ritari, valtaneuvos ja marski *Tord Magnusson Bonde, k. 1545 tai 1546, laamanni ja valtaneuvos *Thord C:son Bonde (1900–1969), ruotsalainen sotilas
Carl Gustaf Lewenhaupt

Carl Gustaf Moritz Thure Lewenhaupt (7. tammikuuta 1884 Örebro - 11\. toukokuuta 1935 Tukholma) oli ruotsalainen este- ja kenttäratsastaja. Hänen seuransa oli helsingborgilainen K2 IF. Lewenhaupt voitti Antwerpenin olympialaisissa 1920 pronssia esteratsastuksessa. Hän kilpaili Pariisin kisoissa 1924 kenttäratsastuksessa, mutta joutui keskeyttämään henkilökohtaisessa kilpailussa. Lewenhaupt sai kuitenkin hopeamitalin kenttäratsastuksen joukkuekisasta. == Lähteet == * Lewenhauptin profiili sports-reference.com -sivustolla Luokka:Ruotsalaiset esteratsastajat Luokka:Ruotsalaiset kenttäratsastajat Luokka:Ruotsalaiset olympiamitalistit Luokka:Vuonna 1884 syntyneet Luokka:Vuonna 1935 kuolleet
Gustaf Lewenhaupt

Carl Gustaf Sixtensson Lewenhaupt (20. elokuuta 1879 Örebro - 7\. elokuuta 1962 Tukholma) oli ruotsalainen esteratsastaja, nykyaikainen viisiottelija ja olympiavoittaja. Hänen seuransa oli tukholmalainen K1 IF. Lewenhaupt osallistui olympialaisiin kerran, Tukholmassa 1912. Hän sijoittui tuolloin esteratsastuksen henkilökohtaisessa kilpailussa jaetulle yhdeksännelle sijalle ja oli mukana maansa kultaa voittaneessa joukkueessa. Lewenhaupt oli nykyaikaisessa viisiottelussa kyseisissä kisoissa seitsemästoista. Myös Gustafin veli Charles oli ratsastaja. == Lähteet == * Lewenhauptin profiili sports-reference.com -sivustolla === Viitteet === Luokka:Ruotsalaiset esteratsastajat Luokka:Ruotsalaiset nykyaikaiset viisiottelijat Luokka:Ruotsalaiset olympiamitalistit Luokka:Vuonna 1879 syntyneet Luokka:Vuonna 1962 kuolleet
Leopold Averbah

Leopold Leonidovitš Averbah (Auerbach, , 1903 Saratov – 14. elokuuta 1937) oli neuvostoliittolainen poliitikko ja kirjallisuusvaikuttaja. Leopold Averbah syntyi juutalaisen höyrylaivayhtiön omistajan perheeseen. Hänen äitinsä oli Jakov Sverdlovin sisar. Averbahin vaimo oli Vladimir Bontš-Brujevitšin tytär ja hänen sisarensa oli naimisissa NKVD:n päällikön Genrih Jagodan kanssa. Lukion kesken jättäneestä Averbahista tuli lokakuun vallankumouksen jälkeen yksi komsomolin johtajista ja VKP(b):n jäsen vuonna 1920. Hän työskenteli jonkin aikaa ulkomailla kommunistisen nuorisointernationaalin tehtävissä. Venäjälle palattuaan Averbah toimitti Molodaja gvardija (1922–1924) ja Na literaturnom postu (1926–1932) -kirjallisuuslehtiä. Hän oli Venäjän proletaarikirjailijoiden yhdistyksen pääsihteeri ja yksi aikansa dogmaattisimmista kirjallisuuskriitikoista. RAPP:in lakkauttamisen jälkeen vuonna 1932 Averbah osallistui neuvostokirjailijoiden liiton perustamiseen. Myöhemmin häntä alettiin syyttää muun muassa trotskilaisuudesta. Sverdlovskin alueella NKP(b):n piirikomitean sihteerinä toiminut Averbah pidätettiin huhtikuussa 1937, tuomittiin kuolemaan ja ammuttiin. Hänet on haudattu Moskovaan Donskoin luostarin hautausmaalle. Averbah todettiin syyttömäksi vuonna 1961. Averbahia on pidetty yhtenä Mihail Bulgakovin Saatana saapuu Moskovaan -romaanin kirjallisuuskriitikko Berliozin esikuvista. ==Lähteet== Luokka:Neuvostoliittolaiset poliitikot Luokka:Vuonna 1903 syntyneet Luokka:Vuonna 1937 kuolleet Luokka:Kriitikot
Charles Lewenhaupt

Charles Auguste Sixtensson Lewenhaupt (25. helmikuuta 1881 Örebro - 23\. huhtikuuta 1936 Tukholma) oli ruotsalainen esteratsastaja. Hänen seuransa oli tukholmalainen A1 IF. Lewenhaupt osallistui Tukholman olympialaisissa 1912 esteratsastuksen henkilökohtaiseen kilpailuun, jossa hän sijoittui jaetulle yhdeksännelle tilalle. Myös hänen veljensä Gustaf oli ratsastaja. == Lähteet == * Lewenhauptin profiili sports-reference.com -sivustolla === Viitteet === Luokka:Ruotsalaiset esteratsastajat Luokka:Vuonna 1881 syntyneet Luokka:Vuonna 1936 kuolleet
Mihail Artsybašev

Mihail Petrovitš Artsybašev (, 5. marraskuuta (J: 24. lokakuuta) 1878 Harkovan läänin Izjum tai toisten tietojen mukaan Ahtyrkan kihlakunnan Dobroslavovkan maatila – 3. huhtikuuta 1927 Varsova) oli venäläinen kirjailija. Mihail Artsybašev syntyi köyhtyneeseen aatelisperheeseen. Hän jätti lukion kesken ja opiskeli sittemmin taidekoulussa. Vuonna 1898 Artsybašev muutti Pietariin, jossa hän meni naimisiin, mutta erosi kolmen vuoden kuluttua. Atsybaševin ensimmäinen kertomus Paša Tumanov ilmestyi vuonna 1901. Hänen varhaistuotantoonsa vaikuttivat Leo Tolstoin ajatukset. Kirjailijan tolstoilainen kausi päättyi pienoisromaaniin Smert Lande (”Landen kuolema”, 1904). Vuoden 1905 vallankumoustapahtumat heijastuvat pienoisromaanissa Tšelovetšeskaja volna (”Ihmisaalto”, 1907). Artsybaševin teki kuuluisaksi suuren kirjallisen skandaalin herättänyt romaani Sanin (1907). Sen samanniminen päähenkilö on luonnollinen, voimakas ja rohkea nuori mies, joka ei pelkää rikkoa yhteiskunnan normeja seksuaalisten tarpeidensa tyydyttämiseksi. Artsybaševia syytettiin pornografian levittämisestä sekä venäläisen kirjallisuuden aatteellisen ja eettisen perinteen rikkomisesta. Vallankumouksellisiin aatteisiin pettyneen lukijakunnan keskuudessa romaanista tuli kuitenkin hyvin suosittu ja se sai monia jäljittelijöitä. 1910-luvun alussa Artsybašev kiinnostui muun muassa Sigmund Freudin ja Eduard von Hartmannin ajatuksista. Heidän vaikutuksensa näkyy kirjailijan esittämässä ”eklesiastismin” teoriassa, romaanissa U poslednei tšerty (”Viimeisellä rajalla”, 1910–1912) sekä monissa kertomuksissa. ”Turgenevilaisen naisen” lankeamista kuvaavassa pienoisromaanissa Ženštšina, stojaštšaja posredi (”Keskellä seisova nainen”, 1915) Artsybašev palasi varhaistuotantonsa eettisiin teemoihin. Vuosikymmenen loppupuolella hän kirjoitti myös useita suosittuja näytelmiä. Artsybašev suhtautui jyrkän kielteisesti ensimmäiseen maailmansotaan sekä helmikuun ja lokakuun vallankumouksiin. Vuonna 1923 kirjailija siirtyi Puolaan, jossa hän toimitti bolševikkien vastaista sanomalehteä Za svobodu! (”Vapauden puolesta”). ==Suomennettu teos== * (M. Artsyibashew). Kauhistus: valikoima kertoelmia. Suom. U. J. Vuorjoki. Helsinki: Vihtori Kosonen, 1909. ==Lähteet== ==Aiheesta muualla== * Kratkaja literaturnaja entsiklopedija: Mihail Artsybašev * Mihail Artsybaševin teoksia Lib.ru -sivustolla Luokka:Venäläiset kirjailijat Luokka:Vuonna 1878 syntyneet Luokka:Vuonna 1927 kuolleet
Per Boreman

Per August Johansson BoremanSvensk forfattarlexicon, Runeberg.org, salanimi Pekka Väinö (27. elokuuta 1890 Haaparanta, Ruotsi – 1964Libris.kb.se) oli ruotsalainen pappi, lääninrovasti ja Övertorneån kirkkoherra. Hän toimitti suomeksi Ruotsin kirkolliset kirjat: kirkkokäsikirjan (ilmestyi 1948), virsikirjan (niin sanottu Boremanin virsikirja 1949) ja evankeliumi- ja rukouskirjan. Ruotsin kirkon virsikirjassa, joka ilmestyi suomeksi 2002 on 21 virttä, jotka Boreman on kääntänyt suomeksi, tosin kaikki hänen kääntämänsä tekstit on uudistettu tai muokattu nykyiseen kieliasuun, ruotsinkielisiä vuoden 1986 virsikirjan tekstejä vastaaviksi. Hän tutki Laestadiuksen sukua ja lestadiolaisuutta. Hän julkaisi kokoelman Virsiä ja hengellisiä lauluja.Otavan Iso tietosanakirja, Otava 1967, osa 1 p. 1376 == Julkaisuja == *Laestadionismen. Fennoskandiens märkligaste väckelse och dess förhållande till kyrkan. Prästmötesavhandl. Stockholm 1953. (8) 292 s. – 2. genoms, o. kompl. uppl. 1954. VIII, 296 s. ==Lähteet== Luokka:Ruotsalaiset papit Luokka:Vuonna 1890 syntyneet Luokka:Vuonna 1964 kuolleet Luokka:Ruotsalaiset virsirunoilijat
Aleksandr Afanasjev

Aleksandr Nikolajevitš Afanasjev (, 23. heinäkuuta (J: 11. heinäkuuta) 1826 Voronežin läänin Bogutšar – 5. lokakuuta (J: 23. syyskuuta) 1871 Moskova) oli venäläinen folkloristi. Aleksandr Afanasjev syntyi aatelisperheeseen. Hän kävi Voronežin lukion ja valmistui Moskovan yliopiston oikeustieteellisestä tiedekunnasta. Vuodesta 1849 lähtien hän työskenteli Venäjän ulkoministeriön arkistossa. Bibliografina sekä kirjallisuuden ja kansanperinteen tutkijana toimineen Afanasjevin päätyö on vuosina 1855–1864 ilmestynyt venäläisten kansansatujen kokoelma Russkije narodnyje skazki, joka perustuu Venäjän maantieteellisen seuran kokoelmiin sekä Vladimir Dalin muistiinpanoihin. Vuonna 1859 ilmestynyt Narodnyje russkije legendy (”Venäläiset kansanlegendat”) joutui sensuurin kieltämäksi. Pilasatuja sisältävä Venäjän kansan salattuja satuja (Russkije zavetnyje skazki) ilmestyi 1860-luvulla Genevessä ilman tekijän nimeä. Vuonna 1860 Afanasjev matkusti ulkomaille, missä hän ilmeisesti tutustui venäläisiin poliittisiin pakolaisiin. Palattuaan Venäjälle vuonna 1862 hänet erotettiin virastaan. Viimeiset elinvuotensa tuberkuloosia sairastanut Afanasjev vietti köyhänä pikkuvirkamiehenä. Vuonna 1870 hän julkaisi lapsille tarkoitetun satukokoelman Russkije detskije skazki. ==Suomennettuja teoksia== * Taikasormus: venäläisiä kansansatuja Aleksandr Afanasjevin kokoelmista. Suom. Marja-Leena Jaakkola. Helsinki: Gummerus, 1990 * Venäjän kansan salattuja satuja: Alexander Afanasjevin kokoelmasta. Suom. Mika Rassi. Turku: Savukeidas, 2012 ==Lähteet== Luokka:Venäläiset folkloristit Luokka:Vuonna 1826 syntyneet Luokka:Vuonna 1871 kuolleet
Sonoranagaave

Sonoranagaave (Agave parviflora) on monivuotinen agaavejen (Agave) sukuun kuuluva kasvi. Sonoranagaave on ikivihreä mehikasvi, joka kuolee 10-15 vuoden ikäisenä kun on kukkinut yhden ainoan kerran. Se on sukunsa pienimpiä lajeja, lehtiruusuke kasvaa 10-25 cm korkeaksi ja 15-25 cm leveäksi. Parsamainen kukkavarsi nousee ruusukkeen keskeltä. Varsi on noin metrin korkuinen, siinä on sivuille tököttäviä lyhyitä oksia joihin puhkeaa kermanvärisiä kukkia. Sonoranagaave on kotoisin Sonoran autiomaasta Yhdysvaltojen Arizonasta ja Meksikosta. == Lähteet == == Aiheesta muualla == *ITIS: Agave parviflora *United States Department of Agriculture (USDA): Agave parviflora Luokka:Agaavet
Ejler Allert

Ejler Arild Emil Allert (27. marraskuuta 1881 Tingsted - 25\. maaliskuuta 1953 Rødovre) oli tanskalainen soutaja ja olympiavoittaja. Hänen seuransa oli guldborgsundilainen Nykøbing Falster Roklub. Allert oli voittamassa kultaa Tukholman olympialaisissa 1912 perämiehellisistä nelikoista amatöörien sarjasta. == Lähteet == * Allertin profiili sports-reference.com -sivustolla Luokka:Tanskalaiset soutajat Luokka:Tanskalaiset olympiavoittajat Luokka:Vuonna 1881 syntyneet Luokka:Vuonna 1953 kuolleet
Richard Trenton Chase

Richard Trenton Chase (23. toukokuuta 1950 – 26. joulukuuta 1980) oli yhdysvaltalainen sarjamurhaaja, joka tappoi 1970-luvun lopulla kuusi ihmistä. Hän oli paranoidi skitsofreenikko ja nekrofiili, joka söi uhriensa ruumiinosia. Chase tuomittiin kuolemaan ensimmäisen asteen murhasta.TV 5 -dokumentti: Syntynyt tappajaksi? - Richard Trenton Chase Hän teki itsemurhan San Quentinin vankilassa. Ruumiinavauksessa selvisi että hän oli ottanut yliannoksen masennuslääkkeitä joita hän oli säästänyt ja kerännyt useiden viikkojen ajan - hänelle päivittäin annostelluista lääkkeistä. == Richard Trenton Chase fiktiossa == William Friedkinin ohjaama elokuva Rampage - murhaaja perustuu löyhästi Chasen tekemiin murhiin. == Aiheesta muualla == Richard Trenton Chasen pidätyskuva == Lähteet == Luokka:Yhdysvaltalaiset sarjamurhaajat Luokka:Itsemurhan tehneet Luokka:Kannibaalit Luokka:Nekrofiilit
Alexander Ferdinand Borenius

Alexander Ferdinand Borenius (26. joulukuuta 1807 Uusikirkko – 3. huhtikuuta 1881 Porvoo) oli suomalainen tuomiokapitulin asessori ja moninkertainen valtiopäivämies.Yrjö Kotivuori, Ylioppilasmatrikkeli 1640–1852: Alexander Ferdinand Borenius. Verkkojulkaisu 2005. (Viitattu 19.12.2020) Boreniuksen vanhemmat olivat kirkkoherra Henrik Borenius ja Sofia Stråhlman ja puoliso vuodesta 1837 Anna Lovisa Gustava Ehrström (k. 1861). Borenius tuli ylioppilaaksi 1825, valmistui fiilosofian kandidaatiksi 1831 ja vihittiin papiksi 1837. Rovastin arvon hän sai 1843. Borenius oli vuodesta 1833 Porvoon lukion lehtori lähes 40 vuotta ja toimi Porvoon kuurojenkoulun tarkastajana. Palkkapitäjänsä Lapinjärven kirkkoherraksi Borenius tuli 1852, vt. lääninrovasti hän oli 1865–1869 ja Porvoon tuomiokapitulin jäsen 1870. Borenius oli pappissäädyssä valtiopäiväedustajana 1863–1864, 1867, 1872 ja 1877.Otavan Iso tietosanakirja, Otava 1967, osa 1 s. 1375 Vaasan hovioikeuden presidentti, valtioneuvos Henrik Gustaf Borenius, kansakouluntarkastaja Axel August Lähteenkorva, kauppaneuvos Carl Ferdinand Borenius ja pankinjohtaja Ernst Borenius olivat Alexander Ferdinand Boreniuksen poikia. ==Lähteet== Luokka:Suomalaiset papit Luokka: Suomalaiset opettajat Luokka:Suomen suuriruhtinaskunnan pappissäädyn valtiopäivämiehet Luokka:Vuonna 1808 syntyneet Luokka:Vuonna 1881 kuolleet
Max Adler

Max Adler (15. tammikuuta 1873 – 28. kesäkuuta 1937 Wien) oli itävaltalainen sosiologi. Adler opiskeli lakitieteen tohtoriksi 1896 ja toimi aluksi ammattikseen juristina. Ensimmäisen maailmansodan jälkeen kesällä 1919 hän pääsi opettajaksi niin sanottuun Schönbrunnin piiriin, joka kokoontui Wienissä. Pian sen jälkeen hän oli vuosina 1919–1921 Ala-Itävallan alueparlamentissa sosiaalidemokraattisen puolueen edustajana. Adler nimitettiin Wienin yliopiston sosiologian ja yhteiskuntafilosofian ylimääräiseksi professoriksi 1920. Hän toimi aktiivisesti aikuiskasvatuksen parissa ja toimitti vuosina 1904–1925 Rudolf Hilferdingin kanssa Marx-Studien- nimistä julkaisua. Max Adler oli Oskar ja Friedrich Adlerin veli. Myöhempi historiankirjoitus pitää häntä austromarxismin filosofisena johtajana. Hän yritti yhdistää marxilaisuuden ja uuskantilaisuuden. == Lähteet == * Pieni tietosanakirja 1. A-Hollanti, 2. painos, 1950. Luokka:Itävaltalaiset professorit Luokka:Sosiologit Luokka:Vuonna 1873 syntyneet Luokka:Vuonna 1937 kuolleet
Ferdinand Alexander Kumlin

Ferdinand Alexander Kumlin (12. kesäkuuta 1845 Turku – 10. huhtikuuta 1910 Helsinki) oli suomalainen juristi, valtiopäivämies ja senaattori. Ferdinand Alexander Kumlinin vanhemmat olivat konsuli Alexander Kumlin ja Maria Charlotta Kingelin. Hänen ensimmäinen puolisonsa vuodesta 1872 oli Selma Augusta Rikberg (k. 1900) ja toinen vuodesta 1901 Alma Klementina Walle (k. 1929). Kumlin tuli ylioppilaaksi 1865 ja suoritti tuomarintutkinnon 1872, varatuomarin arvon hän sai 1875. Hän tuli hovioikeuden auskultantiksi 1873, Turun hovioikeuden kanslistiksi 1879 ja asessoriksi 1890. Turun elinkorkolaitoksen asiamiehenä hän toimi vuodesta 1881 vuoteen 1903, jolloin hänet erotettiin asessorin virasta. Erottamisen jälkeen Kumlin toimi Yhdyspankin Turun konttorin apulaisjohtajana 1903–1905. Suurlakon jälkeen 1905 hänestä tuli senaatin oikeusosaston jäsen ja seuraavana vuonna Viipurin hovioikeuden presidentti. Turun kaupunginvaltuuston jäsenenä Kumlin toimi vuodesta 1880 alkaen ja tuli valtuuston puheenjohtajaksi 1894. Kumlin edusti porvarissäädyssä kotikaupunkiaan Turkua kaiken kaikkiaan kuusilla valtiopäivillä, 1891, 1894, 1897, 1899, 1900 ja 1904–1905. Useiden eri valiokuntien jäsenyyksien ohella hän toimi säätynsä varapuhemiehenä vuonna 1900.Ylioppilasmatrikkeli 1853–1899 Viitattu 6.11.2020. ==Lähteet== Luokka: Suomalaiset tuomarit Luokka: Suomen suuriruhtinaskunnan virkamiehet Luokka: Suomalaiset pankinjohtajat Luokka: Turun kaupunginvaltuutetut Luokka:Suomalaiset senaattorit Luokka: Suomen hovioikeuksien presidentit Luokka:Suomen suuriruhtinaskunnan porvarissäädyn valtiopäivämiehet Luokka:Vuonna 1845 syntyneet Luokka:Vuonna 1910 kuolleet
Heikki Borenius

Heikki (Henrik) Wilhelm Borenius (21. joulukuuta 1884 Helsinki – 16. helmikuuta 1962 Helsinki) oli suomalainen asianajaja. Hän oli osakas asianajotoimistossa Borenius & Kemppinen ja oli Suomen Asianajajaliiton puheenjohtaja. 50-vuotias. Lakit. kand. Heikki Borenius, Helsingin Sanomat, 21.12.1934, nro 344, s. 8, Kansalliskirjaston digitaaliset aineistot. Viitattu 21.12.2024 Boreniuksen vanhemmat olivat senaattori, hovioikeuden presidentti Henrik Gustaf Borenius ja Maria Pesonius. Hän pääsi ylioppilaaksi 1902 Helsingin Suomalaisesta normaalilyseosta ja valmistui Helsingin yliopistosta filosofian kandidaatiksi ja maisteriksi 1907 sekä molempien oikeuksien kandidaatiksi 1911. Borenius sai varatuomarin arvon 1913.Ylioppilasmatrikkeli 1902, matrikkelinumero 27617Otavan Iso tietosanakirja, Otava 1967, osa 1 p. 1376 Borenius oli Oy Luottotiedon apulaisjohtajana 1912–1914 ja asianajotoimisto Holma & Boreniuksen toisena osakkaana 1915–1929. Vuosina 1929–1930 hän toimi korkeimman oikeuden apujäsenenä. Hän on vuodesta 1930 lähtien asianajotoimisto Heikki Boreniuksen omistaja. Borenius oli Suomalainen Ooppera Oy:n johtokunnan puheenjohtaja sekä monien muiden yhtiöiden ja yhdistysten hallintoelimien jäsen. Vuosina 1945–1946 käydyssä sotasyyllisyysoikeudenkäynnissä Borenius toimi entisen pääministerin Edwin Linkomiehen puolustusasianajajana.Yrjö Soini: Kuin Pietari hiilivalkealla; sotasyyllisyysasian vaiheet 1944–1949, s. 174. Helsinki: Otava, 1956. Henrik Borenius oli naimisissa vuodesta 1921 Clara Maria Snellmanin kanssa. ==Lähteet== Luokka:Suomalaiset asianajajat Luokka:Vuonna 1884 syntyneet Luokka:Vuonna 1962 kuolleet
Tancred Borenius

Carl Tancred Borenius (14. heinäkuuta 1885 Viipuri – 2. syyskuuta 1948 Coombe Bisset, Englanti) oli suomalais-englantilainen taidehistorioitsija, erikoisalanaan vanha italialainen taide. 50-vuotias. Prof. C. T. Borenius, Helsingin Sanomat, 14.07.1935, nro 185, s. 6, Kansalliskirjaston digitaaliset aineistot. Viitattu 07.07.2024 Borenius pääsi ylioppilaaksi 1902 ja valmistui filosofian kandidaatiksi 1905 sekä filosofian lisensiaatiksi 1911. Hän asui vuodesta 1909 lähtien Lontoossa, jossa hän oli University College Londonin taidehistorian dosenttina 1913–1922 sekä vuodesta 1922 tämän yliopiston taidehistorian professorina. Vuodesta 1927 lähtien hän oli Lontoon yliopiston doctor literarum. Hän oli vuonna 1919 Suomen väliaikainen diplomaattinen edustaja Lontoossa ja 1918 hän oli Suomen hallituksen Roomaan Suomen itsenäisyyden tunnustamista varten lähetetyn lähetystön mukana. 1930 hän toimi Suomen hallituksen Lontooseen järjestämän ryijynäyttelyn ylikomissarina. Hän johti Clarendonin palatsin kaivauksia, julkaisi taidehistoriallisia tutkimuksia ja oli useita vuosia Burlington Magazine-aikakauskirjan toimittajana.Otavan Iso Tietosanakirja, osa 1, p. 1377. Otava 1967. Tancred Boreniuksen puoliso vuodesta 1909 oli Anne-Marie Runeberg, lääkäri ja valtioneuvos Johan Wilhelm Runebergin tytär. Heillä oli kolme lasta. ==Julkaisuja== *The Painters of Vicenza 1480–1550 (1909) *English Mediaeval Painting (E. W. Tristramin kanssa, 1927) *English Primitives (1924) *Florentine Frescoes (1930) *English Painting in the XVIII Century (1938) *Field-Marshall Mannerheim (1940) ==Lähteet== ==Aiheesta muualla== * *Borenius in the Dictionary of Art Historians Luokka:Suomalaiset diplomaatit Luokka:Suomalaiset taidehistorioitsijat Luokka:Suomalaiset professorit Luokka:Brittiläiset henkilöt Luokka:Britanniansuomalaiset Luokka:Brittiläiset professorit Luokka:Vuonna 1885 syntyneet Luokka:Vuonna 1948 kuolleet
Kalifornianagaave

Kalifornianagaave (Agave shawii) on monivuotinen agaavejen (Agave) sukuun kuuluva kasvi. Kalifornianagaave on ikivihreä mehikasvi, jonka piikkireunaiset 45 cm pitkät, 20 cm leveät lehdet muodostavat puolipallon muotoisen ruusukkeen. Ruusukkeen korkeus ja leveys on noin metrin verran. Kasvin vanhentuessa se kasvattaa ruusukkeen alle vartta, joka kiemurtelee pitkin maanpintaa. Uusia ruusukkeita nousee tästä varresta niin että lopulta kalifornianagaavepensaikko voi peittää laajoja alueita. Kasvi voi elää 20-40 vuotta, ennen kuin se kukkii, ja kukkimisen jälkeen kasviyksilö kuolee. Kukkavarsi on 3-4 m korkea pylväs, jonka päähän aukeavat keltaiset kukat houkuttelevat lintuja ja perhosia. Kalifornianagaave kasvaa Yhdysvaltojen Kalifornian osavaltiossa ja Meksikon Baja Californian osavaltiossa. == Lähteet == == Aiheesta muualla == *ITIS: Agave shawii *United States Department of Agriculture (USDA): Agave shawii Luokka:Agaavet
Michael Cretu

Michael Cretu (oik. Mihai Crețu, s. 18. toukokuuta 1957 Bukarest, Romanian sosialistinen tasavalta) on romanialaissyntyinen musiikin tuottaja, säveltäjä ja sovittaja. Cretu tunnetaan myös nimellä Curly, MC johtuen hänen kiharista hiuksistaan.Englanniksi ”curly”, romaniaksi ”creț” ja suomeksi ”kihara”. Cretu on tuottanut lukuisia albumeja ja työskennellyt useiden eri artistien taustalla. Suurimpia menestyksiä ovat olleet muiden muassa Enigma, Mike Oldfield ja Sandra, jonka kanssa Cretu avioitui vuonna 1988. == Huomautukset == Luokka:New age -muusikot Luokka:Romanialaiset muusikot Luokka:Vuonna 1957 syntyneet Luokka:Elävät henkilöt
Afrikansinisarja

Afrikansinisarja (Agapanthus africanus) on narsissikasvien heimoon kuuluva sipulikasvi. Afrikansinisarja kasvaa noin metrin korkuiseksi ja puoli metriä leveäksi. Sillä on ikivihreät nauhamaiset lehdet ja sinisten trumpettimaisten kukkien muodostama pallomainen kukinto. Afrikansinisarja kasvaa luonnonvaraisena Etelä-Afrikassa Western Capen provinssissa. Se on myös suosittu koristekasvi. Afrikansinisarjaa voi lisätä joko siemenistä tai irrottamalla sipulista siihen syntyviä sivusipuleita. == Lähteet == == Aiheesta muualla == *ITIS: Agapanthus africanus *United States Department of Agriculture (USDA): Agapanthus africanus Luokka:Narsissikasvit
Tarhasinisarja

Tarhasinisarja (Agapanthus praecox) on narsissikasvien heimoon kuuluva sipulikasvi. Tarhasinisarja kasvaa noin 80 cm:n korkuiseksi ja 60 cm leveäksi. Sillä on tummanvihreät nauhamaiset lehdet ja sinisten trumpettimaisten kukkien muodostama pallomainen kukinto. Afrikansinisarja kasvaa luonnonvaraisena Etelä-Afrikassa Länsi- ja Itä-Kapin provinsseissa. Se on myös suosittu ja helposti kasvatettava koristekasvi, josta on jalostettu monia lajikkeita. Toisinaan sitä myydään taimitarhoissa afrikansinisarjan nimellä. == Lähteet == Luokka:Narsissikasvit
Jerzu

Jerzu on kunta Sardinian itäosassa Nuoron maakunnassa Italiassa. Kunnassa on runsaat 3 000 asukasta. Alueen talous perustuu viininviljelyyn laaksoja ympäröivillä jyrkillä rinteillä olevilla viinitiloilla. == Lähteet == == Aiheesta muualla == Luokka:Nuoron maakunnan kunnat
Kesäpurjo

Kesäpurjo (Allium ampeloprasum) on laukkojen eli sipuleiden sukuun kuuluva kasvi. Kesäpurjo kasvaa 30–80 cm korkeaksi. Sen lehdet ovat litteitä kuten purjolla, kukinnot violetteja ja pallomaisia. Kesäpurjo on yleinen Iberian niemimaalla ja kaikkialla Välimeren ympäristössä, missä se kukkii toukokuusta heinäkuuhun. == Lähteet == == Aiheesta muualla == *ITIS: Allium ampeloprasum *United States Department of Agriculture (USDA): Allium ampeloprasum *Dr. Duke's Phytochemical and Ethnobotanical Databases: Allium ampeloprasum Luokka:Laukat
Jan Lehtola

Jan Lehtola (s. 1972 Tampere) on suomalainen urkuri. Lehtola opiskeli urkujensoittoa Matti Hannulan ja Olli Porthanin johdolla. Hän valmistui musiikin maisteriksi vuonna 1998 ja väitteli musiikin tohtoriksi vuonna 2005 Sibelius-Akatemiasta. Hän on opiskellut myös ulkomailla: Alankomaissa (Jacques van Oortmerssen), Saksassa ja Ranskassa. Hän on esiintynyt Radion sinfoniaorkesterin, Keski-Pohjanmaan kamariorkesterin sekä Lahden, Tampereen ja Mikkelin kaupunginorkesterin kanssa. Hän on vieraillut muun muassa Kuhmon kamarimusiikissa. Vuonna 2003 hän organisoi ensimmäisen kansainvälisen Naji Hakim -festivaalin Helsingissä. Hän on Organo Novon taiteellinen johtaja ja Organum-seuran puheenjohtaja.Lahti Organ: Taiteilijat: Jan Lehtola. Lehtola on kantaesittänyt muiden muassa Harri Ahmaksen, Kalevi Ahon, Naji Hakimin ja Paavo Heinisen teoksia. Hän on levyttänyt Oskar Merikannon, Camille Saint- Saënsin, Johann Sebastian Bachin, Jouko Linjaman ja Naji Hakimin teoksia eri levy-yhtiöille; levytyksiä on yli kolmekymmentä. == Lähteet == ==Kirjallisuutta== * == Aiheesta muualla == * Viralliset sivut Luokka:Suomalaiset urkurit Luokka:Vuonna 1972 syntyneet Luokka:Elävät henkilöt
Kivikoski

Kivikoski on ollut muun muassa seuraavien suomalaisten henkilöiden sukunimi: *Bruno Kivikoski (vuoteen 1906 Stenfors, 1892–1982), juristi ja diplomaatti, erikoislähettiläs ja täysivaltainen ministeri *Ella Kivikoski (1901–1990), arkeologian professori *Ensio Kivikoski (1891–1973), matemaatikko, professori *Erkko Kivikoski (1936–2005), elokuvaohjaaja *Esko Kivikoski (ent. Kristiansson, 1914–1987), tietokilpailija ja tietokilpailujuontaja *Juhani Kivikoski (s. 1932), arkkitehti ja yritysjohtaja *Juho Kivikoski (vuoteen 1906 Stenfors, 1856–1934), kansanedustaja *Markku Kivikoski (s. 1952), elektroniikan emeritusprofessori ja rehtori *Olavi Kivikoski (1914–1992), amerikansuomalainen purjehtija *Paavo Kivikoski (1905–1966), poliitikko (SKDL, SKP)
Esa Furuholm

Esa Furuholm (s. 19. elokuuta 1950 Pori) on suomalainen entinen jalkapalloilija. Hän pelasi urallaan yhteensä viisi kautta SM-sarjassa seuroinaan Porin Ässät, Valkeakosken Haka ja Turun Pyrkivä. Keskikentällä pelanneen Furuholmin paras kausi pääsarjatasolla oli vuonna 1971, jolloin hän teki Hakan riveissä kuusi maalia. Muun muassa toimittajana ja opettajana työskennellyt Furuholm siirtyi 1990-luvun alussa Suomen Palloliiton palvelukseen. Hän toimi pitkään Palloliiton kehityspäällikkönä. Esa Furuholmin veli on entinen pääsarjatason jalkapalloilija Tapio Furuholm, joka tunnetaan myös jalkapalloselostajana. Nykyään Esa Furuholm pelailee harrastesarjaa joukkueessa FC Lost Boys. ==Lähteet== * *Kausiohjelma 2006, Musan Salama. *Porilaista jalkapallohistoriikkia *www.fclostboys.com ===Viitteet=== Luokka:Suomalaiset jalkapalloilijat Luokka:Suomalaiset jalkapallovaikuttajat Luokka:Vuonna 1950 syntyneet Luokka:Elävät henkilöt
Bødker

Bødker on seuraavien henkilöiden sukunimi: * Cecil Bødker (1927–2020), tanskalainen kirjailija * Mads Bødker (s. 1987), tanskalainen jääkiekkopuolustaja * Mikkel Bødker (s. 1989), tanskalainen jääkiekkohyökkääjä
Hans Pieren

Hans Pieren (s. 23. tammikuuta 1962 Adelboden) on sveitsiläinen alppihiihtäjä, jonka päälaji oli suurpujottelu. Hän edusti aktiiviurallaan Skiclub Adelboden -seuraa. Pieren sijoittui suurpujottelussa kahdeksanneksi Crans-Montanan MM- kilpailuissa 1987, 14:nneksi Calgaryn 1988 ja 11:nneksi Albertvillen 1992 olympialaisissa sekä viidenneksi Moriokan MM-kilpailuissa 1993. Pieren sijoittui suurpujottelun maailmancupin kokonaispisteissä toiseksi kaudella 1991–1992. Hän saavutti kolme palkintosijaa maailmancupin suurpujotteluosakilpailuissa: hän oli kolmas Alta Badiassa joulukuussa 1987 sekä toinen Kranjska Gorassa ja Adelbodenissa tammikuussa 1992. == Lähteet == Luokka:Sveitsiläiset alppihiihtäjät Luokka:Vuonna 1962 syntyneet Luokka:Elävät henkilöt
Jalkapallon B-sarjan kausi 1932

Jalkapallon B-sarja 1932 oli jalkapallon Suomen sarjan toiseksi korkein sarjataso vuonna 1932. Sarjan pelitapa määritettiin SPL:n Liittohallituksen kokouksessa 8.5.-32: Sarjaan osallistuyivat A-sarjasta 1931 pudonneet HJK ja ViPS ja loput osallistuvat joukkueet tulivat piireistä. Maa jaettiin SPL- piireittäin 4 alueeseen, ks. ohessa alueelliset karsinnat), joiden jälkeen sarja pelattiin yhden kierroksen loppusarjana, ja sarjan kaksi parasta nousi A-sarjaan kaudeksi 1933. Suomen Urheilulehti 9.5.1932 == B-sarja, alueelliset karsinnat== Savo Joukkue O V T H Maalit Pist. Kuopion Palloseura 5 4 1 0 28-4 9 Jyväskylän Kisa-Toverit 5 2 2 1 10-7 6 Savonlinnan Pallokerho 5 3 0 2 14-18 6 Mikkelin Palloilijat 5 1 2 2 12-12 4 Kuopion Pallo-Toverit 5 1 1 3 10-17 3 Kajaanin Palloilijat 5 1 0 4 3-19 2 Helsinki, Turku EIF Häme-Satakunta, Pohjanmaa VIFK Karjala, Viipuri, Kymenlaakso Reipas == B-sarjan loppusarja == Joukkue O V T H Maalit Pist. HJK EIF VIFK ViPS Reip KuPS Helsingin Jalkapalloklubi 5 4 0 1 10-4 8 1-2 1-0 3-1 3-1 2-0 Ekenäs IF 5 4 0 1 14-14 8 2-8 4-2 2-0 4-3 Vasa IFK 5 3 0 2 11-9 6 3-1 wo 0-5 Viipurin Palloseura 5 1 1 3 7-11 3 0-0 3-1 Viipurin Reipas 5 1 1 3 3-6 3 2-1 Kuopion Palloseura 5 1 0 4 10-11 2 Uusinta mestaruudesta: HJK - EIF 3-1 (2-0) ==Lähteet== * Yrjö Halme: Urheilukalenteri 1933, Otava * Suomen Palloliiton toimintakertomus 1932 * Kuopion futiksesta Luokka:Vuoden 1932 jalkapallo 1932
Jalkapallon B-sarjan kausi 1933

Jalkapallon B-sarja 1933 oli jalkapallon Suomen sarjan toiseksi korkein sarjataso vuonna 1933. Sarjassa pelattiin edellisvuotta vastaavasti 6 joukkueen loppusarja, johon osallistujat karsittiin ensin piireittäin alueellisissa karsinnoissa, ja loppusarjaan kelpuutettiin piirien välisistä kaksoisotteluista 4 joukkuetta ja Helsingin piirin sarjan 2 parasta (SPL:n johtokunnan päätös 29.3.1933). Suomen Urheilulehti 30.3.1933 Loppusarja pelattiin yhden kierroksen sarjana, ja sen kaksi parasta nousi A-sarjaan kaudeksi 1933. == B-sarja, alueelliset karsinnat== Savo Joukkue O V T H Maalit Pist. Kuopion Palloseura 5 3 2 0 13–2 8 Mikkelin Palloilijat 5 2 2 1 11–10 6 Savonlinnan Pallokerho 5 2 2 1 10–19 6 Kajaanin Palloilijat 5 2 1 2 6–5 5 Jyväskylän Palloilijat 5 2 0 3 7–14 4 Kuopion Pallo-Toverit 5 0 1 4 7–13 1 Kymenlaakso Pohjanmaa Vaasa Häme-Satakunta Turku Viipuri Karjala 27.5. SortavalassaLaatokka, 30.05.1933, nro 59, s. 3 - Kansalliskirjaston Digitoidut aineistot Joukkue #1 Tulos Joukkue #2 Sortavalan Palloilijat 4–3 Sortavalan Palloseura Helsinki ==B-sarja, piirien väliset karsinnat loppusarjaan== Savo - Kymenlaakso Joukkue #1 Pisteet Joukkue #2 1. peli 2. peli Kuopion Palloseura 4–0 Kotkan Palloseura 2–1 5–1 Pohjanmaa - Vaasa Joukkue #1 Pisteet Joukkue #2 1. peli 2. peli 3. peli Oulun Palloseura 2–4 Vasa IFK 2–1 1–13 0–7 Häme- Satakunta - Turku Joukkue #1 Pisteet Joukkue #2 1. peli 2. peli Tampereen Palloilijat 0–4 Turun Urheiluliitto 3–5 2–4 Viipuri - Karjala Ottelut 2.7. Viipurissa sekä 9. ja 16.7. SortavalassaLaatokka, 04.07.1933, nro 72, s. 3 - Kansalliskirjaston Digitoidut aineistotLaatokka, 11.07.1933, nro 75, s. 3 - Kansalliskirjaston Digitoidut aineistotLaatokka, 18.07.1933, nro 78, s. 3 - Kansalliskirjaston Digitoidut aineistot Joukkue #1 Pisteet Joukkue #2 1. peli 2. peli 3. peli Viipurin Reipas 4–2 Sortavalan Palloilijat 1–2 3–1 3–1 == B-sarjan loppusarja == Joukkue O V T H Maalit Pist. TUL HT VIFK Reip Stj KuPS Turun Urheiluliitto 5 4 0 1 10–5 8 1–0 2–3 2–0 2–1 3–1 Helsingin Toverit 5 3 1 1 11–6 7 4–1 2–2 4–2 1–0 Vasa IFK 5 3 0 2 12–10 6 0–3 3–2 4–1 Viipurin Reipas 5 2 1 2 9–7 5 1–3 3–0 Helsingin Stjärnan 5 1 1 3 7–12 3 1–1 Kuopion Palloseura 5 0 1 4 3–12 1 Esitetyissä lähteissä ainakin kahta erlaista tietoa: RSSSF- ja Kuopion futiksesta -lähteissä yllä esitetystä poikkeava sarjataulukko, TuUL:n maliero 9-5, KuPSin 3-11. KuPS-TuUL 1-2Banzine III/2006. BANZAI - KuPSin kannattajat ry. 2006. 24 s. ==Lähteet== * Yrjö Halme: Urheilukalenteri 1934, Otava * Suomen toisen tason sarjataulukot * Suomen Palloliiton toimintakertomus 1933 * Kuopion futiksesta * Sortavalafutis Luokka:Vuoden 1933 jalkapallo 1933
Bogdanov

Bogdanov, naisilla Bogdanova on venäläinen sukunimi, joka on muun muassa seuraavilla henkilöillä: * Aleksandr Bogdanov (1873–1928), venäläinen filosofi, luonnontieteilijä ja yhteiskunnallinen vaikuttaja * Anatoli Bogdanov (s. 1947), ukrainalainen jääkiekkovalmentaja * Anatoli Bogdanov (1931–2001), venäläinen ampuja ja olympiavoittaja * Andrei Bogdanov (s. 1970), venäläinen poliitikko * Anna Bogdanova (s. 1984), venäläinen seitsenottelija * Igor ja Griška Bogdanov (s. 1949), ranskalaiset kaksoset, televisiojuontajat ja huijarit * Iivana Bogdanov (1843–1911), karjalainen kanteleensoittaja * Modest Bogdanov (1841–1888), venäläinen tutkimusmatkailija * Nikolai Bogdanov (1906–1989), neuvostoliittolainen kirjailija * Risto Bogdanov (1900–1928), vienankarjalainen kirjailija ja kansanperinteen kerääjä.
Tower Bloxx

Tower Bloxx on Digital Chocolaten kehittämä pulmapeli, joka julkaistiin matkapuhelimille joulukuussa 2005. Pelissä on tavoitteena rakentaa korkeudeltaan ja asukasluvultaan mahdollisimman suuria taloja. Peliä on mahdollista pelata ainoastaan yksinpelinä. ==Pelaaminen== Tower Bloxxissa pelaajan on rakennettava tornitaloja. Rakentaminen tapahtuu kerros kerrokselta, pudottamalla oikeaan aikaan nosturinkoukussa riippuva kerrospalikka edellisen päälle. Mikäli kerroksen onnistuu pudottamaan täsmälleen oikeaan kohtaan, talon asukasluku kasvaa hetkellisesti nopeammin. Pelaajalla on kolme yritystä saada kerrospalikka paikalleen; mikäli palikka putoaa talosta ohi tai sen asettaa liian reunalle, pelaaja menettää yhden yrityksen. Talosta tulee sitä heiluvampi, mitä epätasaisemin palikat on aseteltu. Pelissä on kaksi pelimuotoa, kaupunkipeli ja pikapeli. Kaupunkipelissä kerrosten lukumäärä on rajallinen, ja suunnitellun kerrosmäärän saavutettuaan pelaajan on asetettava tornitalolleen katto. Pikapelissä puolestaan rakennetaan kerrostaloa niin kauan kun pelaajalla on yrityksiä jäljellä. Kaupunkipelissä on tavoitteena rakentaa asukasluvultaan mahdollisimman suuri kaupunki 25 tonttia sisältävälle kartalle. Pelimuoto sisältää neljä eri rakennustyyppiä: sinisen asuintornitalon, punaisen liiketornitalon, vihreän toimistotornitalon ja keltaisen pilvenpiirtäjän. Kaupunkipelin alussa voi rakentaa vain sinisiä asuintornitaloja. Rakentamisen jatkuessa pelaaja saa käyttöönsä muita tornitaloja. Talojen sijoittelua pitää miettiä, sillä punaisen liiketornitalon voi rakentaa vain sinisen talon viereen, vihreän talon sinisen ja punaisen viereen sekä keltaisen talon sinisen, punaisen ja vihreän tornitalon viereen. Pikapeli on loputon pelimuoto, jossa yritetään rakentaa mahdollisimman monta asukasta majoittava ja korkea pilvenpiirtäjä. Ainoastaan kolme parasta tulosta pääsee huipputuloksiin. Peli loppuu vasta pelaajan menetettyä viimeisen elämänsä. == Vastaanotto == Pelit-lehden arvostelussa Tower Bloxx sai täydet viisi tähteä. Arvostelija Mika Äärilä kehui pelin kaunista grafiikkaa ja yksinkertaisen toimivaa pelattavuutta. Toukokuussa 2006 peli sai Mobile Entertainment Award -palkinnon. == Lähteet == == Aiheesta muualla == *Dome.fi: Amerikkalaisomistaja sulkee suomalaisen peliyhtiön *Gamasutra.com: Postmortem: Digital Chocolate's Tower Bloxx *Iltasanomat.fi: Digital Chocolate nielaisee Sumean Luokka:Vuoden 2005 videopelit Luokka:Suomessa kehitetyt videopelit Luokka:Windows Phone -pelit Luokka:Windows-pelit Luokka:IOS-pelit Luokka:Xbox Live Arcade -pelit Luokka:Android-pelit Luokka:Pulmapelit
Jalkapallon B-sarjan kausi 1935

Jalkapallon B-sarja 1935 oli jalkapallon Suomen sarjan toiseksi korkein sarjataso vuonna 1935. B-sarjassa oli ensin piireissä alueelliset karsinnat. B-sarja jaettiin sitten läntiseen ja itäiseen lohkoon, joissa kummassakin pelasi 7 joukkuetta. Läntiseen lohkoon joukkueet tulivat Helsingin ja Länsi- Uudenmaan (yht. 2 joukkuetta), Turun (2), Hämeen (1), Satakunnan (1) sekä Pohjanmaan (1) piireistä. Itäiseen lohkoon noustiin Viipurin (3), Savon (2), Kymenlaakson (1) sekä Karjalan (1) piireistä. Lohkoissa pelattiin 7 (6) joukkueen yksinkertaiset sarjat. Molemmista lohkoista kaksi parasta pääsi loppusarjaan, josta edelleen 2 parasta nousi vuoden 1936 Mestaruussarjaan. Itäsarjasta luopui kesken viipurilainen Kelkkalan Kisailijat. Sarjan pelitavasta päätettiin SPL:n ylimääräisessä edustajakokouksessa 30.3.1935.Suomen Urheilulehti 1.4.1935 == B-sarja, alueelliset karsinnat== Helsinki & Länsi-Uusimaa Turku Häme Satakunta Porin Palloilijat selviytyi B-sarjaan voitettuaan karsinnoissa Porin Kärpät 5-2 ja 7-2 sekä Pallo-Iirot 3-2 ja 1-1. Pohjanmaa Viipuri Savo Joukkue O V T H Maalit Pist. Kuopion Pallo- Toverit 6 6 0 0 19-3 12 Kuopion Palloseura 6 4 0 2 16-6 8 Kajaanin Palloilijat 6 2 2 2 11-9 6 Warkauden Pallo -35 6 2 2 2 7-8 6 Mikkelin Palloilijat 6 2 1 3 13-10 5 Jyväskylän Palloilijat 6 1 1 4 5-22 3 Savonlinnan Pallokerho 6 1 0 5 8-21 2 Kymenlaakso Karjala Joukkue O V T H Maalit Pist. Sortavalan Palloseura 2 1 0 1 7-6 2 Sortavalan Palloilijat 2 1 0 1 4-4 2 Joensuun Palloseura 2 1 0 1 4-5 2 26.5. SP-SPS 4-2Laatokka, 28.05.1935, nro 59, s. 3 - Kansalliskirjaston Digitoidut aineistot, 2.6. SPS-JoPS 5-2Laatokka, 04.06.1935, nro 62, s. 3 - Kansalliskirjaston Digitoidut aineistot ja 9.6. JoPS-SP 2-0Laatokka, 12.06.1935, nro 65, s. 3 - Kansalliskirjaston Digitoidut aineistot Sortavalan Palloilijat voitti 16.6. uusintaottelussa Sortavalan Palloseuran 2–1.Laatokka, 18.06.1935, nro 68, s. 3 - Kansalliskirjaston Digitoidut aineistot ==B-sarjan lohkovaihe== ===Itäinen lohko=== Sija Joukkue O V T H M+ M- P 1 Viipurin Palloseura 5 3 2 0 20 6 8 2 Kuopion Palloseura 5 2 3 0 12 4 7 3 Kuopion Pallotoverit 5 3 1 1 13 6 7 4 Viipurin Reipas 5 2 2 1 10 5 6 5 Kotkan Palloseura 5 1 0 4 4 21 2 6 Sortavalan Palloilijat 5 0 0 5 2 19 0 ===Läntinen lohko=== Sija Joukkue O V T H M+ M- P 1 Turun Palloseura 6 5 0 1 29 11 10 2 Idrottsföreningen Drott 6 4 1 1 19 15 9 3 Turun Urheiluliitto 6 3 2 1 13 14 8 4 Tampereen Palloilijat 6 3 1 2 15 19 7 5 Kronohagens IF 6 2 0 4 14 17 4 6 Porvoon Akilles 6 1 2 3 10 15 4 7 Porin Palloilijat 6 0 0 6 4 13 0 === Loppusarja === Sija Joukkue O V T H M+ M- P 1 Turun Palloseura 3 3 0 0 6 2 6 2 Idrottsföreningen Drott 3 2 0 1 5 4 4 3 Viipurin Palloseura 3 1 0 2 4 5 2 4 Kuopion Palloseura 3 0 0 3 4 8 0 == Lähteet == * Suomen toisen sarjatason taulukot * Suomen Palloliiton toimintakertomus 1935 * Savon futiksesta 1935 * Porin futiksesta 1935 * Sortavalan futiksesta Luokka:Vuoden 1935 jalkapallo 1935
Björkqvist

Björkqvist, Björkquist tai Björkkvist on muun muassa seuraavien henkilöiden sukunimi: * Anders Björkqvist (1741–1809), suomalainen kappalainen ja kirjailija * Armas Björkqvist (1918–2002), suomalainen kauppias, yrittäjä ja yritysjohtaja, kauppaneuvos * Fredrik Björkqvist (1859–1935), suomalainen tukkukauppias ja kauppaneuvos * Heimer Björkqvist (1915–1993), suomalainen taloustieteilijä * Henrik Björkqvist (1880–1947), suomalainen eversti ja Kaskisten kaupunginjohtaja * Hjalmar Björkqvist (1884–1918), suomalainen punakaartilainen * Jarmo Björkqvist (s. 1966), suomalainen insinööri ja rikollinen * Jeanette Björkqvist (s. 1973), suomenruotsalainen toimittaja ja kirjailija * Kasper Björkqvist (s. 1997), suomalainen jääkiekkoilija * Manfred Björkquist (1884–1985), ruotsalainen piispa, Sigtuna-kansanopiston perustaja ja johtaja * Mathias Björkqvist (s. 1980), suomalainen keskimatkojen juoksija * Paula Björkqvist (1975–2006), suomalainen kunnallispoliitikko ja henkirikoksen uhri * Reino Björkqvist (1926–2011), suomalainen sotilas, joka palveli sekä Suomen puolustusvoimissa että Ranskan muukalaislegioonassa
Two Steps from Hell

Two Steps from Hell on tuotantomusiikkiyhtiö, joka perustettiin vuonna 2006. Sen perustivat Thomas Bergersen ja Nick Phoenix. Yhtiön alkuperäinen tarkoitus oli tuottaa musiikkia elokuvien trailereihin ja sen musiikki oli saatavilla ainoastaan elokuvien tuottajille. Vuonna 2010 yhtiö kuitenkin julkaisi ensimmäisen julkisen albuminsa. Two Steps from Hellin musiikkia on käytetty useiden menestyneiden elokuvien, videopelien ja tv-sarjojen trailereissa kuten Avengers: Infinity War, Jurassic World: Kaatunut valtakunta ja Battlefield V. == Diskografia == === Näytealbumit === Yhtiön julkaisemia näytealbumeita ovat: * Volume 1 (2006) * Shadows and Nightmares (2006) * All Drums Go to Hell (2007) * Dynasty (2007) * Pathogen (2007) * Nemesis (2007) * Legend (2008) * Ashes (2008) * Dreams & Imaginations (2008) * The Devil Wears Nada (2009) * Power of Darkness (2010) * Illumina (2010) * Balls to the Wall (2011) * Nero (2011) * Two Steps from Heaven (2012) *Burn (2012) *Cyanide (2013) *Crime Lab (2013) *Open Conspiracy (2014) *Amaria (2014) *Too Big to Fail (2014) *Empire (2015) *Stronger Faster Braver (2015) *Hammerfist (2017) *Trapstar (2018) *Greatest Hits Remastered (2020) *Catch Me (2020) *Landscapes (2020) *Mind Tracer (2020) *Neon Nights (2020) *Daybreak (2020) *Insurgent (2021) === Julkiset albumit === Yhtiön julkaisemia julkisia albumeita ovat: * Invincible (2010) * Illusions (2011) (Thomas Bergersenin albumi) * Archangel (2011) * Demon’s Dance (2012) * Halloween (2012) * SkyWorld (2012) * Classics Volume One (2013) * Speed of Sound (2013) * Miracles (2014) * Colin Frake On Fire Mountain (2014) * Battlecry (2015) * Classics Volume Two (2015) * Vanquish (2015) * Nero Anthology (2017) * Heaven Anthology (2017) * Power of Darkness Anthology (2017) * Unleashed (2017) * Dragon (2019) * Myth (2022) == Katso myös == * ”Heart of Courage” == Lähteet == Luokka:Musiikkituotanto
DiViA-foorumi

DiViA-foorumi on Aalto University Executive Educationin (Aalto EE) järjestämä digitaalisen liiketoiminnan, markkinoinnin ja asiakkuuksien johtamisen foorumi. DiViA on lähtenyt liikkeelle akateemisesta tutkimusprojektista Digitaalinen viestintä ja asiakkuudet vuonna 2002. DiViA-foorumin puheenjohtajana toimii pitkänlinjan asiakkuus- ja digitutkija sekä konsultti Mika Raulas. http://www.divia.fi ==DiViA-jäsenet== DiViA-foorumin seminaarien yleisö (divialaiset) ovat pääsääntöisesti suomalaisten suurien ja keskisuurien yritysten markkinointijohdosta sekä asiantuntijoista, myynnistä, liiketoiminnan kehittäjistä sekä liiketoimintajohtajista ja -päälliköistä. Lisäksi DiViA-foorumissa on mukana arvoketjun toimijoita kuten markkinointi- ja digitoimistoja sekä mediayrityksiä. ==DiViA-seminaarit== DiViA-foorumi kokoontuu seitsemässä seminaarissa ja yhdessä tai kahdessa pienryhmäkeskustelussa vuosittain. Seminaarien teemat ovat seuraavat: Tulevaisuus, Kuluttajakäyttäytymisen muutos, Markkinointiviestintä ja brändi, Asiakkuudet ja myynti, Uudet teknologiat ja markkinoinnin palvelut, Strategia ja liiketoimintamallit, Yhteenveto – Mitä opimme ja mitä muutimme? Seminaareissa on paikalla aina noin 200 divialaista. ==Lähteet== Luokka:Markkinointi
Yksikkömurtoluku

Yksikkömurtoluku on murtoluku, jonka osoittajana on luku yksi. Yleisin syy muodostaa yksikkömurtoluku on ottaa kokonaisluvusta käänteisluku: :a \rightarrow \tfrac{1}{a}. Tämän vuoksi yksikkömurtoluvun käänteisluku on kokonaisluku. Luvulla viisi :5 \rightarrow \tfrac{1}{5}. Yksikkömurtoluvuilla laskeminen ja murtolukujen esittäminen niiden avulla on hankalaa. Tämä lienee perussyy muinaisten egyptiläisten matematiikan heikolle tasolle. Maths Year 7: Muinaisen Egyptin matematiikkaa KELLY DE ROECK: [ANCIENT EGYPT http://mathsforeurope.digibel.be/story.htm ] ==Ominaisuuksia== Jokainen murtoluku voidaan ilmaista yksikkömurtolukujen summana tai erotuksena. Tämä koskee myös yksikkömurtolukuja. Esimerkiksi :\tfrac{1}{2}=\tfrac{1}{3}+\tfrac{1}{6}\qquad \mbox{tai} \qquad \tfrac{1}{20}=\tfrac{1}{4}-\tfrac{1}{5}, josta viimeinen on yleisesti \tfrac{1}{n}-\tfrac{1}{n+1}=\tfrac{1}{n(n+1)}. ==Merkitys matematiikassa== Yksikkömurtoluvut eli käänteisluvut ovat tärkeitä lukuteoriassa, jossa lukujonojen teorian tulokset todistettiin aluksi näiden ominaisuuksien avulla. Kuuluisa on niin sanottu harmoninen sarja, jonka summa kasvaa äärettömän suureksi eli sarja hajaantuu : : :\sum_{k=1}^\infty \frac{1}{k} = \infty Sen sijaan neliölukujen käänteislukujen sarja suppenee : :\sum_{k=1}^\infty \frac{1}{k^2} = 2. Matemaattisessa analyysissä on esitelty yksinkertainen käänteislukufunktio : f: \R\smallsetminus\\{0\\} \rightarrow \R, kun f(x)=\frac{1}{x}. ==Historiaa== Yksikkömurtoluvut olivat Lähi-idän muinaisissa korkeakulttuurien kirjanpitäjien, tiedemiesten ja papiston osamaa laskentoa. Murtolukulaskennassa käytettiin murtolukuina vain yksikkömurtolukuja, ja tapa periytyi kreikkalaisille ja arabeille sekä intialaisille, jotka kehittivät merkintöjä eteenpäin varsin myöhään. Yleiset murtoluvut yleistyivät vasta keskiajan jälkeen. Boyer, Carl: Tieteiden kuningatar ==Lähteet== * === Viitteet === Luokka:Rationaaliluvut